CELEX: C2005/182/06
Language: el
Date: 2005-07-23 00:00:00
Title: Απόφαση του Δικαστηρίου (τμήμα μείζονος συνθέσεως), της 31ης Μαΐου 2005, στην υπόθεση C-53/03 (αίτηση της Επιτροπής Ανταγωνισμού για την έκδοση προδικαστικής αποφάσεως): Συνεταιρισμός Φαρμακοποιών Αιτωλίας & Ακαρνανίας (ΣΥΦΑΙΤ) κ.λπ. κατά GlaxoSmithKline plc, κ.λπ. (Παραδεκτό — Έννοια του εθνικού δικαστηρίου — Κατάχρηση δεσπόζουσας θέσεως — Άρνηση εφοδιασμού των χονδρεμπόρων με φαρμακευτικά προϊόντα — Παράλληλο)

23.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/3
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τμήμα μείζονος συνθέσεως)
   της 31ης Μαΐου 2005
   στην υπόθεση C-53/03 (αίτηση της Επιτροπής Ανταγωνισμού για την έκδοση προδικαστικής αποφάσεως): Συνεταιρισμός Φαρμακοποιών Αιτωλίας & Ακαρνανίας (ΣΥΦΑΙΤ) κ.λπ. κατά GlaxoSmithKline plc, κ.λπ. (1)
   
   (Παραδεκτό - Έννοια του εθνικού δικαστηρίου - Κατάχρηση δεσπόζουσας θέσεως - Άρνηση εφοδιασμού των χονδρεμπόρων με φαρμακευτικά προϊόντα - Παράλληλο)
   (2005/C 182/06)
   Γλώσσα διαδικασίας: η ελληνική
   Στην υπόθεση C-53/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε η Επιτροπή Ανταγωνισμού (Ελλάδα) με απόφαση της 22ας Ιανουαρίου 2003, η οποία περιήλθε στο Δικαστήριο στις 5 Φεβρουαρίου 2003, στο πλαίσιο της δίκης Συνεταιρισμός Φαρμακοποιών Αιτωλίας & Ακαρνανίας (ΣΥΦΑΙΤ) κ.λπ., Πανελλήνιος Σύλλογος Φαρμακαποθηκαρίων, Interfarm — A. Aγγελάκου & Σία OE κ.λπ., K. Π. Mαρινόπουλος Ανώνυμος Εταιρία εμπορίας και διανομής φαρμακευτικών προϊόντων κ.λπ. κατά GlaxoSmithKline plc, GlaxoSmithKline AEΒE, πρώην Glaxowellcome AEΒE, το Δικαστήριο (τμήμα μείζονος συνθέσεως), συγκείμενο από τους Β. Σκουρή, Πρόεδρο, P. Jann, C. W. A. Timmermans, A. Rosas και R. Silva de Lapuerta, προέδρους τμήματος, C. Gulmann (εισηγητή), R. Schintgen, N. Colneric και S. von Bahr, δικαστές, γενικός εισαγγελέας: F. G. Jacobs, γραμματέας: L. Hewlett, κύρια υπάλληλος διοικήσεως, εξέδωσε στις 31 Μαΐου 2005 απόφαση με το ακόλουθο διατακτικό:
   Το Δικαστήριο των Ευρωπαϊκών Κοινοτήτων δεν είναι αρμόδιο να αποφανθεί επί των ερωτημάτων που υπέβαλε η Επιτροπή Ανταγωνισμού με απόφαση της 22ας Ιανουαρίου 2003.
   
      (1)  ΕΕ C 101 της 26.04.2003.